stanford-oval/wikipedia huggingface dataset:
ג'ק מילר
מרוצים

| שנה | קטגוריה | אופנוע | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | מקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | 125 סמ"ק | אפריליה | קטר (מדינה) | ספרד | פורטוגל | צרפת | קטלוניה | בריטניה | הולנד | איטליה | גרמניה פרש | צ'כיה | ארצות הברית |  |  |  |  |  |  |  |  | - | 0 |
| 2011 | 125 סמ"ק | KTM |  |  |  |  |  |  |  |  |  |  |  | סן מרינו 24 | אראגון | יפן 16 | אוסטרליה 23 | מלזיה 16 | ולנסיה פרש |  |  | - | 0 |
| 2012 | Moto3 | הונדה | קטר (מדינה) 25 | ספרד פרש | פורטוגל | צרפת פרש | קטלוניה 15 | בריטניה פרש | הולנד נפסל | גרמניה 4 | איטליה 21 | ארצות הברית DNS | צ'כיה | סן מרינו פרש | אראגון 19 | יפן 19 | מלזיה 13 | אוסטרליה 21 | ולנסיה פרש |  |  | 23 | 17 |
| 2013 | Moto3 | הונדה-FTR | קטר (מדינה) 16 | ארצות הברית 6 | ספרד פרש | צרפת 12 | איטליה 10 | קטלוניה 7 | הולנד 7 | גרמניה 7 | ארצות הברית פרש | צ'כיה 7 | בריטניה 7 | סן מרינו 5 | אראגון 13 | מלזיה 6 | אוסטרליה 5 | יפן 6 | ולנסיה פרש |  |  | 7 | 110 |
| 2014 | Moto3 | KTM | קטר (מדינה) 1 | ארצות הברית 1 | ארגנטינה 3 | ספרד 4 | צרפת 1 | איטליה פרש | קטלוניה 4 | הולנד פרש | גרמניה 1 | ארצות הברית 3 | צ'כיה 5 | בריטניה 6 | סן מרינו 3 | אראגון 27 | יפן 5 | אוסטרליה 1 | מלזיה 2 | ולנסיה 1 |  | 2 | 276 |
| 2015 | MotoGP | הונדה | קטר (מדינה) פרש | ארצות הברית 14 | ארגנטינה 12 | ספרד 20 | צרפת פרש | איטליה פרש | קטלוניה 11 | הולנד פרש | גרמניה 15 | ארצות הברית פרש | צ'כיה 19 | בריטניה פרש | סן מרינו 12 | אראגון 19 | יפן פרש | אוסטרליה 15 | מלזיה 17 | ולנסיה 21 |  | 19 | 17 |
| 2016 | MotoGP | הונדה | קטר (מדינה) 14 | ארגנטינה פרש | ארצות הברית - | ספרד 17 | צרפת פרש | איטליה פרש | קטלוניה 10 | הולנד 1 | גרמניה 7 | אוסטריה - | צ'כיה - | בריטניה 16 | סן מרינו - | אראגון - | יפן פרש | אוסטרליה 10 | מלזיה 8 | ולנסיה 15 |  | 18 | 57 |
| 2017 | MotoGP | הונדה | קטר (מדינה) 8 | ארגנטינה 9 | ארצות הברית 10 | ספרד פרש | צרפת 8 | איטליה 15 | קטלוניה פרש | הולנד 6 | גרמניה 15 | צ'כיה 14 | אוסטריה פרש | בריטניה 16 | סן מרינו 6 | אראגון 13 | יפן | אוסטרליה 7 | מלזיה 8 | ולנסיה 7 |  | 11 | 82 |
| 2018 | MotoGP | דוקאטי | קטר (מדינה) 10 | ארגנטינה 4 | ארצות הברית 9 | ספרד 6 | צרפת 4 | איטליה פרש | קטלוניה פרש | הולנד 10 | גרמניה 14 | צ'כיה 12 | אוסטריה 18 | בריטניה בוטל | סן מרינו 18 | אראגון 9 | תאילנד 10 | יפן פרש | אוסטרליה 9 | מלזיה 8 | ולנסיה פרש | 13 | 91 |
| 2019 | MotoGP | דוקאטי | קטר (מדינה) פרש | ארגנטינה 4 | ארצות הברית 3 | ספרד פרש | צרפת 4 | איטליה פרש | קטלוניה 5 | הולנד 9 | גרמניה 6 | צ'כיה 3 | אוסטריה פרש | בריטניה 8 | סן מרינו 9 | אראגון 3 | תאילנד 14 | יפן 10 | אוסטרליה 3 | מלזיה 8 | אוסטרליה 3 | 8 | 165 |
| 2020 | MotoGP | דוקאטי | ספרד 4 | אנדלוסיה פרש | צ'כיה 8 | אוסטריה 3 | שטיריה 2 | סן מרינו 8 | אמיליה-רומאניה פרש | קטלוניה 5 | צרפת פרש | אראגון 9 |  פרש | האיחוד האירופי 6 | ולנסיה 2 | פורטוגל 2 |  |  |  |  |  | 7 | 132 |
הערות שוליים

↑  Marquez clinches title in third as Miller wins final race, Motogp.com
↑  Miller walks on water for miraculous first win, MotoGP, 26 June 2016
גמטופור

גמטופור של טחב עלים מהסוג Physcomitrella
גמטופור הוא הלחם בסיסים של שתי מילים מיוונית עתיקה:  γαμετή (גמטה - תא הרבייה) ו-Φορά (פור - לשאת), כלומר האיבר הנושא את תא הרבייה. בטחבי-עלים ובשרכים הגמטופור הוא האיבר הנושא את הארכגוניום ואת האנטרידיום. במידה והארכגוניום והאנטרידיום נמצאים על אותו צמח אז הוא יקרא "חד-ביתי" (Monoicous) ואם הם יהיו אך ורק על פרטים נפרדים אז הצמח יקרא "דו-ביתי" (Dioicous).
הערות שוליים

↑  Bryological מילון מונחים
↑  Reski, R. (1998). "Development, Genetics and Molecular Biology of Mosses". Botanica Acta (באנגלית). 111 (1): 1–15. doi:10.1111/j.1438-8677.1998.tb00670.x.
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
גמטופיט

תצלום תקריב של גמטופיטים (סוג לא ידוע) גדלים בחממה על אדמה ממדינת ורמונט ארצות הברית
גמטופיט (gametophyte, מ"גמטה", תא רבייה) – השלב ההפלואידי במחזור החיים של הצמחים. הגמטופיט מהווה את השלב הבלתי-דומיננטי במחזורי החיים של השרכניים והצמחים העילאיים, ואת השלב הדומיננטי במחזורי החיים של הטחבים.
בטחבניים, הגמטופיט מתפתח מהנבג בסדרה של חלוקות מיטוטיות. הגמטופיט הבוגר מצמיח ארכגוניה ו/או אנטרידיה, שבהם נוצרים בהתאמה תא הביצה ותא הזרע, המתאחדים זה עם זה ליצירת הזיגוטה, שממנה יתפתח הספורופיט.
ישנם שני סוגי גמטופיט, נקבי וזכרי:
גמטופיט זכרי (מיקרוגמטופיט) – גמטופיט המייצר תאי זרע. בצמחים עילאיים זהו למעשה גרגר האבקה, המכיל שני תאי רבייה זכריים.
גמטופיט נקבי (מגהגמטופיט) – גמטופיט המייצר תאי ביצה. בצמחים עילאיים זהו למעשה שק העובר הנמצא בביצית, ומכיל 7 תאים: תא ביצה אחד הפלואידי, חמישה תאים הפלואידיים נוספים ותא-ההורה של האנדוספרם שהוא דיפלואידי.
בצמחים עילאיים, הגמטופיט נוצר ונמצא בתוך הצמח, ומכיל את תאי הרבייה ומרכיבים נוספים. הגמטופיט הזכרי עוזב את הצמח על מנת להגיע לזה הנקבי. הוא מגיע לצלקת העלי ומנביט נחשון, תהליך הנקרא האבקה; הנחשון מוביל את שני תאי הרבייה לביצית ולאחר מכן מתרחשת הפריה כפולה: תא רבייה זכרי אחד מפרה את תא הביצה ונוצרת זיגוטה, ותא הרבייה השני מפרה את תא-ההורה של האנדוספרם (אנדו – בתוך, ספרם – זרע) ונוצר תא טריפלואידי שעתיד להתפתח לרקמה שתזין את עובר הצמח החדש.
ראו גם

הפריה כפולה
ספורופיט
ארכגוניום
אנטרידיום
ג'יימס מילר

| --- | --- |

 לידה:  18 בדצמבר 1968 וויילס 
 נהרג:  2 במאי 2003 (בגיל 34) רפיח, הרשות הפלסטינית 
 מדינה:  הממלכה המאוחדת 
 מקום לימודים:  בית הספר דאונסייד 
 פרסים והוקרה:  פרס פיבודי  פרס אמי 
 פרופיל ב-IMDb
 
ג'יימס הנרי דומיניק מילר (באנגלית: James Henry Dominic Miller;‏
18 בדצמבר 1968 – 2 במאי 2003) היה מפיק, במאי וצלם ולשי. הוא פעל רבות בשיתוף פעולה עם סאירה שאה, עמה יסד חברת הפקות עצמאית בשם Frostbite Productions בשנת 2001. מילר נהרג מירי של חייל צה"ל ב-2 במאי 2003 בעודו מצלם את מוות בעזה, סרט תיעודי על חיי נערים צעירים ברפיח.
ביוגרפיה

מילר נולד בווילס, בן לקצין צבא ולמנהלת בית ספר. הוא גדל כקתולי באיים ההברידיים החיצוניים, שם הוצבו הוריו. בהמשך למד עיתונות ב"קולג' של לונדון לתקשורת". בשנת 1997 התחתן עם סופי וורן-נוט, ולזוג נולדו בן ובת.
מילר החל לעבוד כצלם עצמאי, ובשנת 1995 הצטרף לצוות Frontline News בתור צלם, מפיק ומנהל. בהמשך עבד גם עבור CNN ורשתות החדשות המובילות בבריטניה.
מילר עסק בקוסובו בצילומים בעבור חברת Hardcash Productions בנושא מעשי טבח שביצעו הסרבים בשנת 1999, והסרט זכה בפרס אמי ובפרס החברה המלכותית הבריטית לטלוויזיה. כן עסק מילר בצילום בלבנון, סודאן ואלג'יריה בעבור סוכנות ידיעות המלחמה Frontline Television News. הוא זכה בעשרות פרסים, ובהם פרס BAFTA, ה-Peabody ובפרס אמי, בעבור צילומים אלה ואחרים.
בשנת 2000 החל לעבוד עם סמירה שאה, והשנים נסעו למולדתה אפגניסטן על מנת לערוך צילומים בעבור הסרטים Beneath the Veil ו-Unholy War, שהופקו למען חברת Hardcash.
מותו

מילר נהרג ב-2 במאי 2003, מירי של חייל צה"ל במהלך צילומי הסרט מוות בעזה, סרט תיעודי על חיי נערים צעירים ברפיח.
ב-6 באפריל 2006, חבר מושבעים בריטי בבית-המשפט St Pancras Coroner בלונדון פסק כי מדובר בהרג בלתי-חוקי ושמילר נפל קורבן לרצח. צה"ל, מנגד, טוען כי לא הייתה כוונה לפגוע במילר.
בסרט התיעודי, מוות בעזה (שהושק על ידי HBO בשנת 2004) שמילר עסק בצילומו כשנהרג, נראים מילר ועמיתיו יוצאים מביתה של משפחה פלסטינית במחנה הפליטים של רפיח לאחר רדת החשיכה, בנושאם דגל לבן. הם צועדים כ-20 מטרים מחוץ למרפסת הבית כאשר נשמעת הירייה הראשונה. כעבור 13 שניות של דממה, זועקת שאה: "אנחנו עיתונאים בריטיים!" או-אז מגיעה ירייה נוספת, שפגעה במילר. הוא נורה בקדמת צווארו. הקליע, נורה על-פי מומחי הזיהוי הפלילי ממרחק של פחות מ-200 מטרים. מיד לאחר הירי הודיע דובר צה"ל שמילר נורה בגבו במהלך חילופי-אש. לאחר מכן הוא נסוג מגרסה זו. על-פי עדים לא היו כל חילופי-אש ולא נשמעים כאלה בקלטת ה-APTN.
דובר צה"ל פרסם את ההצהרה הבאה בתקשורת הבריטית עם מותו של מילר: "צבא ההגנה לישראל מביע צער על מותו של הצלם שחדר לאזור מלחמה. צלמים הנכנסים ביודעין לאזור מלחמה מסכנים את עצמם כמו גם את הכוחות, ובבירור מסתכנים בהיקלעות לאש-צולבת." דובר אחר של צה"ל תיאר את נסיבות המוות כנובעות מ"פעילות שהתרחשה בלילה, שבה כח [ישראלי] היה תחת אש ונאלץ להשיב אש בנשק קל".
לאחר מותו

ב-9 במרץ 2005, הודיעה הפרקליטות הצבאית על סגירת תיק מילר, והכריזה כי הקצין שנחשב לאחראי לירי לא יועמד לדין. דובר צה"ל הודיע שנערכה חקירת מצ"ח על האירוע אך מצ"ח לא הצליחה לבסס תשתית ראייתית להגשת כתב אישום נגד הקצין. בהודעה שיצאה לתקשורת הבריטית מטעם דובר צה"ל נמסר: "ממצאי המשטרה הצבאית מראים שסגן בצה"ל, הקצין המפקד על הכח הצבאי במקום האירוע, ירה לכאורה בכלי נשק ותוך הפרת הוראות הפתיחה באש של צבא ההגנה לישראל," נכתב בהודעה. "ברם, אין זה אפשרי מן הבחינה המשפטית לקשר ירי זה לירייה שפגעה במר מילר." דובר צה"ל הודיע שהקצין יישפט בדין משמעתי בגין שימושו החורג בכלי נשקו.
לטענת ישראל, בעת שכוחות צה"ל חשפו מנהרה להעברת אמצעי-לחימה במבנה, נורה לעברם טיל נגד טנקים בעת שהשיבו אש לעבר מקורות שירו עליהם. ג'יימס מילר נפגע ככל הנראה בזמן חילופים אלה. אז הוא נהרג בעת שחולץ על ידי החיילים לצורכי טיפול. ישראל טענה שצלם אזרחי שנכנס ביודעין לשטח לחימה, במיוחד בלילה, מסכן את עצמו.
אלמנתו של מילר, סופי, אמרה בתגובה לתקשורת הבריטית: "דבר אינו יכול לבטא את זעמנו על כך שהמתנו שנתיים ימים ושמנו מבטחנו במערכת שכעת כשלה במשימתה, יש לנו עדיין תובעים החושדים ומוסיפים לחשוד בקצין, המפקד, אך יסתפקו בהליכים משמעתיים בשל חקירה ראשונית פגומה. האמת תצא לאור ואנו מקווים שמערכת הצדק הישראלית תעשה צדק. חקירה זו אינה משרתת את הצבא הישראלי, האזרחים הישראלים ההגונים, אותנו, משפחתו, ומעל הכל, את ג'יימס".
ב-2 במאי 2005, הגישה משפחתו של מילר תביעת נזיקין נגד ממשלת ישראל. המשפחה גרסה כי צה"ל לא נהג בזהירות המתחייבת בעת שהכוחות שנמנו על גדוד הסיור המדברי - פתחו בירי על מילר, שהניף דגל לבן. אלמנתו של מילר, סופי, סיפרה לתקשורת כי המשפחה נחושה לעשות צדק ולשים קץ ל"תרבות הפטור מעונש" בתוככי הצבא הישראלי: "אנו תקווה כי בד בבד עם ענישת האחראי למות ג'יימס תביא תביעה אזרחית מוצלחת לשינוי ובתוך כך עשויה לגרום לחיילי הצבא הישראלי לחשוב פעמיים בטרם ירו באזרחים חפים מפשע," אמרה לגרדיאן.
הפצ"ר המליץ שהקצין היורה יישפט בדין משמעתי אך מפקדו הצבאי, תת-אלוף גיא צור, דחה את ההמלצה. החקירות העלו כי הירי היה מדויק, כזה של צלף. החוקר העצמאי ובודק אמצעי הלחימה בדימוס כריס קוב-סמית' טען כי לא ניתן להעלות שום אפשרות לפיה הקצין ירה כתוצאה מתאונה.
דניאל אדג', עמיתו של מילר, טען כי חיילי צה"ל הפעילו עליו לחץ לומר שהירייה הגיעה מפלסטינים. הוא סיפר לחוקרים: "הם ניסו לגרום לי באופן אישי לומר את המשפט "ג'יימס יכול היה להִיָּרוֹת על ידי פלסטיני", משפט שסרבתי לומר."
ב-6 באפריל 2006, חבר המושבעים בבית המשפט סיינט פנקראס קורונר בלונדון פסק כי מותו של מילר היה הרג בלתי-חוקי, וקבע כי מילר נרצח. משפחתו של מילר לחצה על ממשלת בריטניה להבטיח כי רוצחו יועמד לדין, בהאשימה את הרשויות הישראליות ב"כישלון מביש לשמור על הסטנדרטים היסודיים והחד-משמעיים של המשפט ההומאניטארי הבינלאומי ומשפט זכויות האדם הבינלאומי."
בשנת 2009, לאחר דיונים משפטיים ממושכים, שילמה ישראל למשפחת ההרוג פיצויים בסך למעלה ממיליון ליש"ט. משרד המשפטים הבריטי התחייב שלא להגיש תביעות משפטיות נגד הקצין והחיילים המעורבים, או לבקש את הסגרתם.
ראו גם

רייצ'ל קורי
הערות שוליים

↑  Tryhorn, Chris. Miller's family push for prosecution, The Guardian, 6/4/2006
↑  Israel's Silenced Witnesses: Has the Truth Yet Been Told?, web.archive.org, ‏2003-11-01
↑
↑
↑  No criminal charges against IDF soldier in journalist's shooting death, Committee to Protect Journalists, ‏2005-03-09 (באנגלית אמריקאית)
↑  BBC NEWS | UK | England | Devon | Israel 'delayed' death inquiries
↑  News - Latest breaking UK news - Telegraph
↑  Q"Film-maker's death 'was murder'" (באנגלית בריטית). 2006-04-04. נבדק ב-2024-10-01.
↑
↑  עקיבא אלדר, ישראל שילמה למשפחת הצלם הבריטי שנהרג בעזה יותר מ-8 מיליון שקלים, באתר הארץ, 1 בפברואר 2009
| --- | --- |
בקרת זהויות :  NLI: 987007454972105171  BnF: cb158885277 (data)  GND: 1104761947  ICCU: VEAV464036  ISNI: 0000 0000 7724 9227  LCCN: no2006023752  NTA: 29353716X  VIAF: 5150214   WorldCat (עם VIAF): 5150214
גביע הפדרציה 1973

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  30 באפריל 1973 – 6 במאי 1973 (7 ימים)
 מספר תחרות:  11 
 מספר משחקים:  48
 מדינות משתתפות:  27
 עיר מארחת:  באד הומבורג גרמניה המערבית גרמניה המערבית
 זוכה:  אוסטרליה אוסטרליה (6)
 → 1972 1974 ← 
 
גביע הפדרציה 1973 הייתה התחרות ה-11 לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי מועדון הטניס בבאד הומבורג. התחרות הייתה פתוחה לכל נבחרת שתרשם.
התחרות החלה ב-30 באפריל בהשתתפות 30 נבחרות והסתיימה ב-6 במאי 1973.
המנצחת של התחרות הייתה אוסטרליה שניצחה במשחק הגמר את נבחרת דרום אפריקה וזכתה בגביע בפעם השישית.
לא הוענקו פרסים כספיים.
מהלך התחרות > משחק הגמר

| אוסטרליה   אוסטרליה   3 | אוסטרליה   אוסטרליה   3 | גרמניה המערבית, באד הומבורג   6 במאי 1973  מגרש חימר | גרמניה המערבית, באד הומבורג   6 במאי 1973  מגרש חימר | דרום אפריקה (1928–1994)   דרום אפריקה   0 | דרום אפריקה (1928–1994)   דרום אפריקה   0 | דרום אפריקה (1928–1994)   דרום אפריקה   0 | דרום אפריקה (1928–1994)   דרום אפריקה   0 | דרום אפריקה (1928–1994)   דרום אפריקה   0 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | אוסטרליה | איבון גולגונג  |  | 6 | 6 |  |  |  |
| 1 | דרום אפריקה (1928–1994) | פטריסיה וולקדן |  | 0 | 2 |  |  |  |
| 2 | אוסטרליה | פטריסיה קולמן  |  | 10  | 6 |  |  |  |
| 2 | דרום אפריקה (1928–1994) | ברנדה קירק |  | 8 | 0 |  |  |  |
| 3 | אוסטרליה | איבון גולגונג/ג'נט יאנג   |  | 6 | 6 |  |  |  |
| 3 | דרום אפריקה (1928–1994) | ברנדה קירק/פטריסיה וולקדן |  | 1 | 2 |  |  |  |
גביע הפדרציה 1967

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  6 ביוני 1967 – 11 ביוני 1967 (6 ימים)
 מספר תחרות:  5 
 מספר משחקים:  16
 מדינות משתתפות:  17
 עיר מארחת:  גרמניה המערבית גרמניה המערבית
 זוכה:  ארצות הברית ארצות הברית (3)
 → 1966 1968 ← 
 
גביע הפדרציה 1967 הייתה התחרות החמישית לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי מועדון הטניס, ברלין המערבית. התחרות הייתה פתוחה לכל נבחרת שתרשם.
התחרות החלה ב-6 ביוני בהשתתפות 17 נבחרות והסתיימה ב-11 ביוני 1967.
המנצחת של התחרות הייתה ארצות הברית שניצחה במשחק הגמר נבחרת בריטניה וזכתה בגביע בפעם השלישית.
לא הוענקו פרסים כספיים.
מהלך התחרות > משחק הגמר

| ארצות הברית   ארצות הברית   2 | ארצות הברית   ארצות הברית   2 | ברלין המערבית, גרמניה המערבית   11 ביוני 1967  מגרש חימר | ברלין המערבית, גרמניה המערבית   11 ביוני 1967  מגרש חימר | בריטניה   בריטניה   0 | בריטניה   בריטניה   0 | בריטניה   בריטניה   0 | בריטניה   בריטניה   0 | בריטניה   בריטניה   0 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | ארצות הברית | רוזמרי קזאלס  |  | 9 | 8 |  |  |  |
| 1 | בריטניה | וירג'יניה וייד |  | 7 | 6 |  |  |  |
| 2 | ארצות הברית | בילי ג'ין קינג  |  | 6  | 6 |  |  |  |
| 2 | בריטניה | אן היידון ג'ונס |  | 3 | 4 |  |  |  |
| 3 | ארצות הברית | בילי ג'ין קינג/רוזמרי קזאלס |  | 6 | 9 |  |  |  |
| 3 | בריטניה | אן היידון ג'ונס/וירג'יניה וייד |  | 8 | 7 |  |  |  |
הערה: משחק הזוגות לא הסתיים
ג'יימס מייסון (שחמטאי)

| --- | --- |

 לידה:  19 בנובמבר 1849 קילקני, אירלנד 
 פטירה:  12 בינואר 1905 (בגיל 55) רוצ'דייל, הממלכה המאוחדת 
 מקצוע נוסף:  סופר עיתונאי
 מדינה:  ארצות הברית, בריטניה
 
ג'יימס מייסון (באנגלית: James Mason;‏ 19 בנובמבר 1849, אירלנד – 12 בינואר 1905, אסקס) היה שחמטאי אנגלי וסופר שחמט.
ביוגרפיה

מייסון אומץ כילד ולא ידוע שם משפחתו אליה נולד. הוא קיבל את שמו לאחר שמשפחתו המאמצת היגרה לארצות הברית בשנת 1861. בארצות הברית למד שחמט וקיבל עבודתו בעיתון ניו יורק הראלד.
מייסון הטביע את חותמו על עולם השחמט בשנת 1876, עת ניצח בתחרות הקונגרס האמריקאי הרביעי בפילדלפיה וניצח את הנרי בירד בדו-קרב בתוצאה 13-6.
בשנת 1878 עבר מייסון לאנגליה. תוצאותיו הטובות ביותר בתחרויות היו מקום שלישי בתחרות חזקה מאוד בווינה בשנת 1882, שם ניצח בין השאר את מקס וייס, את לואיס פאולסן, את ג'ורג' הנרי מקנזי
, את שמעון אברמוביץ וינוור את וינסנז חרובי, ואת מיכאל צ'יגורין. הוא הגיע למקום שלישי בנירנברג בשנת 1883 וחלוקת מקום שני בתחרות המבורג 1885. בשנת 1895 הגיע למקום ה-12 עם 9.5/21 בתחרות חזקה של הייסטינגס.
ניצח את אדולף אנדרסן בתחרות פריז 1878, את ג'וזף הנרי בלקברן בתחרות סימפסון 1881, את מיכאל צ'יגורין בתחרות הקונגרס הגרמני 1881 ואת ג'ורג' הנרי מקנזי בתחרות לונדון 1882.
מייסון כתב מספר ספרי שחמט, הפופולריים בהם היו: "עקרונות השחמט בתאוריה ובמעשה" משנת 1894, "אמנות השחמט" משנת 1895, "פתיחות בשחמט" משנת 1897 ו"שחמט חברתי" משנת 1900.
משחקים מפורסמים > לבן: קרל שלכטר שחור: ג'יימס מייסון מונטה קרלו 1903

כדי לראות את המשחקים, יש לאפשר בדפדפן שלכם ג'אווהסקריפט.
[Event "Monte Carlo"]
[Site "Monte Carlo MNC"]
[Date "1903.02.26"]
[EventDate "1903.02.10"]
[Round "12"]
[Result "1-0"]
[White "Carl Schlechter"]
[Black "James Mason"]
[ECO "C41"]
[WhiteElo "?"]
[BlackElo "?"]
[PlyCount "93"]
1. e4 e5 2. Nf3 d6 3. d4 exd4 4. Nxd4 Nf6 5. Nc3 Bd7 6. Be2
Nc6 7. O-O Be7 8. f4 Nxd4 9. Qxd4 Bc6 {הכלים השחורים מפריעים זה לזה, והעמדה במרכז הלוח ממחישה כי לכלים הלבנים חופש פעולה גדול יותר}
10. b4 O-O 11. Bb2 Ne8 {השחור מנסה לשחרר את עמדתו באמצעות ו5. מהד7 היה מפסיד את הרץ לאחר ב5}
12. b5 Bd7 13. Nd5 f5 {מצב השחור לא טוב, אבל ו5 הוא מסע גרוע. עדיף רח4 או ג6}
14. Bd3 {תור הלבן לא לדייק. עדיף 14. ה5 או צאה1}
c6 15. bxc6 bxc6 16. Nxe7+ Qxe7
17. Rae1 fxe4 18. Rxe4 Qf6 19. Qc4+ Qf7 {אם 19...ד5 20. ר:ו6 ד:ג4 21. ר:ג4+ מח8 22. רה7 צו5 23. צד1 רג8 24. ז4 צא5 25. צד8 עם יתרון מכריע}
20. Re7 {הלבן מצליח להציב צריח בשורה השביעית, מסע שיניב לו יתרון רגלי בהמשך}
Qxc4 21. Bxc4+
d5 22. Bxd5+ {עדיף היה 22. רד3 או צ:ד7}
cxd5 23. Rxd7 Rc8 24. Rf2 Rc4 25. Rxd5 Rcxf4
26. Rxf4 Rxf4 27. Rd8 Kf8 28. Ba3+ Kf7 29. Rd7+ Kg6 30. Rxa7
Rc4 31. Re7 Nf6 32. Re2 Ra4 33. Bb2 Rxa2 34. Bxf6 Kxf6 35. Kf2
h5 36. Ke1 g5 37. Kd2 Kf5 38. Kd3 Ra8 39. c4 Rd8+ 40. Kc3 Rc8
41. Kb4 Rb8+ 42. Ka5 Rc8 43. Kb5 Rb8+ 44. Ka6 Rc8 45. Rc2 Ke5
46. Kb7 Rc5 47. Kb6 1-0
שלכטר מדגים במשחק זה כיצד ממומש יתרון של רגלי לזכייה במשחק. במיוחד מעניין השימוש בו שלכטר עושה במלך הלבן שמלווה את הרגלי החופשי בדרכו במעלה הלוח. המלך מזגזג תוך הגנה על הרגלי, התקדמות בלוח והתחמקות מאיומי השח של הצריח השחור.
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1874 | ניו יורק | אז'ן דלמאר | 7 מ-8 | ניצחון |
| 1874 | ניו יורק | אז'ן דלמאר | 7 מ-10 | ניצחון |
| 1874 | פילדלפיה | דיון מרטינס | 5 מ-9 | ניצחון |
| 1874 | פילדלפיה | גוסטב רייכלם | 2.5 מ-6 | הפסד |
| 1875 | פילדלפיה | דיון מרטינס | 1 מ-4 | הפסד |
| 1876 | פילדלפיה | אדוורד אלפרוני | 7 מ-7 | ניצחון |
| 1876 | ניו יורק | הנרי בירד | 13 מ-19 | ניצחון |
| 1879 | לונדון | ג'וזף הנרי בלקברן | 2 מ-3 | ניצחון |
| 1879 | לונדון | ויליאם פוטר | 10.5 מ-21 | תיקו |
| 1882 | לונדון | ג'ורג' הנרי מקנזי | 2 מ-3 | ניצחון |
מספריו

James Mason (2007). The Art of Chess. Dover Publications. ISBN 0548220050.
The Principles of Chess in Theory and Practice (1893)
The Art of Chess (1895)
Chess Openings (1897)
Social Chess (1900)
הערות שוליים

↑  הנה ניצחונו על הנרי בירד Henry Edward Bird vs James Mason (1876), www.chessgames.com, על מקס ג'וד Max Judd vs James Mason (1876), www.chessgames.com
↑  בין ניצחונותיו James Mason vs Henry Edward Bird (1876), www.chessgames.comHenry Edward Bird vs James Mason (1876), www.chessgames.comHenry Edward Bird vs James Mason (1876) Killing Two Birds with One Stonewall, www.chessgames.comHenry Edward Bird vs James Mason (1876) Killing Two Birds with One Stonewall, www.chessgames.comJames Mason vs Henry Edward Bird (1876), www.chessgames.com
↑  International Chess Tournament Vienna 1882, Chess News, ‏2005-01-03 (באנגלית)
↑  James Mason vs Max Weiss (1882), www.chessgames.com
↑  Louis Paulsen vs James Mason (1882), www.chessgames.com
James Mason vs Louis Paulsen (1882), www.chessgames.com
↑  James Mason vs George Henry Mackenzie (1882), www.chessgames.com
↑  Simon Winawer vs James Mason (1882), www.chessgames.com, James Mason vs Simon Winawer (1882) Now Who's the Winawer?, www.chessgames.com
↑  James Mason vs Vincenz Hruby (1882), www.chessgames.com
↑  James Mason vs Mikhail Chigorin (1882), www.chessgames.com ,Mikhail Chigorin vs James Mason (1882), www.chessgames.com
↑  James Mason vs Adolf Anderssen (1878), www.chessgames.com
↑  James Mason vs Joseph Henry Blackburne (1881), www.chessgames.com
↑  James Mason vs Mikhail Chigorin (1881), www.chessgames.com
↑  James Mason vs George Henry Mackenzie (1882), www.chessgames.com
↑  Carl Schlechter vs James Mason (1903), www.chessgames.com
| --- | --- |
בקרת זהויות :  NLI: 987007583267105171  BnF: cb170272463 (data)  CANTIC: a11734322  ISNI: 0000 0000 4447 4671  LCCN: no2006115006  NTA: 072463422  SUDOC: 133198790  Trove: 1530333  VIAF: 61308832   WorldCat (עם VIAF): 61308832
גבריאלה, נסיכת מונקו

| --- | --- |
אין תמונה חופשית
 לידה:  10 בדצמבר 2014 (בת 9) לה קול, מונקו 
 שם מלא:  גבריאלה תרזה מריה גרימלדי
 שם לידה:  Princess Gabriella Thérèse Marie Grimaldi, Countess of Carladès 
 מדינה:  מונקו 
 פרסים והוקרה
 קצין גבוה במסדר גרימלדי (10 במאי 2015) 
 
הנסיכה גבריאלה תרזה מריה גרימלדי ממונקו, רוזנת קרלאדס (בצרפתית: Gabriella Thérèse Marie Grimaldi; נולדה ב-10 בדצמבר 2014) היא נסיכת מונקו. בתם של אלבר השני, נסיך מונקו ושרלין, נסיכת מונקו, ואחותו התאומה של ז'אק, נסיך מונקו.
ביוגרפיה

ב-30 במאי 2014 הוכרז כי שרלין, נסיכת מונקו, אשתו של אלבר השני, נסיך מונקו, בהריון. ב-9 באוקטובר אושר כי עתידים להיוולד תאומים. ב-10 בדצמבר בשעה 17:04 נולדה גבריאלה בבית החולים על שם הנסיכה גרייס בלה קול. שתי דקות לאחר מכן נולד אחיה התאום ז'אק. גבריאלה וז'אק הם התאומים הראשונים בתולדות בית גרימלדי. בעקבות הלידה ירו תותחי המבצר פורט אנטואן 42 מטחי כבוד (21 עבור כל אחד מהם). פעמוני הכנסיות צלצלו במשך רבע שעה, והיום הוכרז כיום חג.
חרף העובדה שנולדה ראשונה, אחיה של גבריאלה קודם לה בתור לרשת את הכתר בשל חוק העדפת הבן הבכור. גבריאלה קיבלה עם לידתה את התואר "רוזנת קרלאדס" מאת אביה. ב-7 בינואר 2015, הוצגו התאומים לראשונה בפני תושבי הנסיכות. ב-10 במאי הם הוטבלו בקתדרלת מונקו. בהזדמנות זו הוענק להם הצלב הגדול של מסדר גרימלדי.
לגבריאלה וז'אק יש שני אחים למחצה: ג'זמין גרייס גרימלדי ואלכסנדר קוסטה. שניהם נולדו לאביהם מחוץ לנישואים.
הערות שוליים

↑  Monaco's Prince Albert II and Princess Charlene expecting baby
↑  שמחה כפולה: נסיכת מונאקו ילדה תאומים, באתר ynet, 10 בדצמבר 2014
↑  Press release
↑  Jour férié et coups de canons pour les jumeaux de Charlène de Monaco
↑  Royal twins born in Monaco
↑  Naissances Princières
↑  Albert et Charlène de Monaco : présentation officielle des jumeaux le 7 janvier 2015
↑  Princess Charlene and Prince Albert baptise their twins Gabriella and Jacques in Monaco
↑  Sovereign Ordinance #5307
גיא מונדלק

| --- | --- |

 מדינה:  ישראל 
 השכלה:  האוניברסיטה העברית בירושלים  בית הספר למשפטים בהרווארד 
 השתייכות:  אוניברסיטת תל אביב 
 תחומי מחקר:  מדעי החברה 
 פרסים והוקרה:  פרס צלטנר (2018) 
 
גיא מונדלק (נולד ב-1965) הוא פרופסור מן המניין בפקולטה למשפטים וראש החוג ללימודי עבודה של אוניברסיטת תל אביב, המתמחה בדיני עבודה ובהליכים בארגונים. כיהן כראש החוג ללימודי עבודה באוניברסיטת תל אביב בשנים 2008–2011, ובכהונה נוספת, משנת 2019 ואילך. הוא ניהל את מרכז מינרבה לזכויות אדם באוניברסיטת תל אביב בשנים 2005–2009 ושימש כעורך כתב העת "עבודה, חברה ומשפט".
מונדלק חבר בוועדה המייעצת לנציבות שוויון הזדמנויות בעבודה מאז הקמת הנציבות. הוא חבר בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.
זכה בפרס צלטנר לחוקר בכיר לשנת 2018.
השכלה

בוגר הפקולטה למשפטים של האוניברסיטה העברית בהצטיינות (1990) מוסמך ובעל דוקטורט מבית הספר למשפטים של אוניברסיטת הרווארד (1995). התמחה בבית המשפט העליון אצל השופט (כתוארו דאז) אהרן ברק. עוד קודם למעברו לפקולטה התל אביבית, בין השנים 1995–1999 לימד מונדלק משפטים ולימודי עבודה באוניברסיטת חיפה.
ספרים שכתב וערך

יחסי עבודה בעידן של תמורות (המכון הישראלי לדמוקרטיה)
העצמה במשפט (עורך ביחד עם מימי אייזנשטדט)
Organizing Matters: Two Logics of Trade Union Representation (International Association of Labor and Employment Relations, International Labour Organization, Elgar Press, 2020)
Fading Corporatism: Israel's Labor Law and Industrial Relations in Transition (Cornell University Press, 2007)
Citizenship in Times of War (with Peled, Cohen, Lewin-Epstein, Routledge, 2010)